મુંબઈ તા. ૯: સોનાના ભાવ શા માટે ઘટી રહ્યા છે, તે આજે ભારતીય બુલિયન બજારમાં પૂછાતો મહત્વનો પ્રશ્ન છે. ક્રીપ્ટોકરન્સી અને શેરબજારો ઘટી રહ્યા છે, ત્યારે આ ઘટના બની હોવાથી બજારમાં થોડું આશ્ચર્ય સર્જાયું છે. પણ તમારે એ યાદ રાખવું જોઈએ કે ડોલર મજબુત થયો છે અને બોન્ડના યીલ્ડ પણ વધી રહ્યા છે, આ બધા મુદ્દા લાંબાગાળા માટે સોનાની તેજી માટે અવરોધક બન્યા છે, એમ ઇન્ડીયન બુલિયન એન્ડ જવેલર્સ એસોસિયેશનના સેક્રેટરી સુરેન્દ્ર મહેતાનું માનવું છે. અત્યાર સુધીની સોનાની ભાવ સરેરાશ ૧૩૦૩ ડોલરની છે, પણ તેમણે નોંધ્યું હતું કે જો શેરબજારમાં વર્તમાન કરેકશન જારી રહેશે તો તે સોનાને મજબુત ટેકો આપશે.